Remigijus Adomaitis

Remigijus Adomaitis (g. 1965 m. vasario 9 d. Kazlų Rūdoje, Marijampolės raj.) – Lietuvos pedagogas ir chorvedys.

 Biografija 
Mokėsi Kazlų Rūdos vaikų muzikos mokykloje skambinti fortepijonu (dėst. V. Puskunigienė), o baigęs vidurinę mokyklą, 1983–1990 m. su pertrauka, kai tarnavo sovietinėje armijoje, muziką studijavo Lietuvos valstybinės konservatorijos Klaipėdos fakultetuose (diriguoti mokėsi pas doc. V. Pučinską).

1990–1999 m. Šiaulių miesto moksleivių namų berniukų ir jaunuolių choro „Dagilėlis“ meno vadovas ir dirigentas. 1991 m. jo iniciatyva įkurta berniukų choro studija, o 1994 m. Šiaulių 2-ojoje muzikos mokykloje įsteigtas berniukų chorinio dainavimo skyrius, kuriame buvo atskirų klasių chorai ir bendras pagrindinis choras. 1991 m. berniukų ir jaunuolių choras dalyvavo vaikų ir jaunimo chorų festivalyje „Dainuok, jaunoji Lietuva“, 1992 m. su Šiaulių kameriniu orkestru atliko A. Bružo vokalinį ciklą „Žemei gimtajai“, 1993 m. dalyvavo šio kompozitoriaus operos „Pirmosios Kalėdos“ pastatyme, Lietuvos jaunimo mažojoje dainų šventėje Vilniuje, 1994 m. pirmojoje pasaulio lietuvių dainų šventėje Kaune ir Vilniuje, 1995 m. koncertavo Lenkijoje (Punskas ir Varšuva) ir XII tarptautiniame bažnytinės muzikos festivalyje Šiauliuose. 1996 m. „Dagilėlis“ dalyvavo V tarptautiniame berniukų chorų festivalyje Tartu.

1996 m. gegužę Šiauliuose suorganizavo berniukų chorų festivalį, su choru dalyvavo televizijos laidoje „Po bazilikų skliautais“, 1997 m. – XV tarptautiniame bažnytinės muzikos festivalyje Šiaulių Šv. Petro ir Povilo bažnyčioje. 1997 m. Lietuvos moksleivių dainų šventės konkurse „Dagilėlis" pelnė laureato vardą, o II tarptautiniame vaikų ir jaunimo chorų festivalyje Vokietijoje, (Gysene) laimėjo pirmąją vietą ir du prizus. Berniukai surengė koncertus Šiauliuose, Klaipėdoje, Druskininkuose, Anykščiuose, Kelmėje ir kitur, dalyvavo 1998 m. II Pasaulio lietuvių dainų šventėje Vilniuje.Dagilėlio svetainė – apie II Pasaulio lietuvių dainų šventę Vilniuje

Energingo choro vadovo meninių, pedagoginių ir organizacinių sugebėjimų dėka, kolektyvo kūrybinė biografija turtėjo svarbiais ir reikšmingais laimėjimais, sparčiai augo choristų skaičius, o 1999 m. buvo įkurta Šiaulių „Dagilėlio“ dainavimo mokykla.

2003 m. dirigavo Pasaulio lietuvių dainų šventėje, 2000–2007 m. vaikų ir jaunimo chorų festivalyje – akcijoje „Lietuvos berniukai prieš smurtą ir narkomaniją", 2005 m. Lietuvos moksleivių dainų šventėje „Mes laisvės vaikai", 2007 m. lietuvių dainų šventėje „Būties ratu", 2007 m. buvo I tarptautinio vaikų ir jaunimo chorų festivalio meno vadovas.

Nuo 1990 m. jo vadovaujamas „Dagilėlis“, pristatė lietuvių chorinę muziką šalyje ir svetur, pelnė laureatų vardus ir diplomus įvairiuose tarptautiniuose chorų festivaliuose bei konkursuose. Koncertavo Vokietijoje, Italijoje, Čekijoje, Lenkijoje, Ispanijoje, Prancūzijoje, Rusijoje, Estijoje, Latvijoje, Baltarusijoje, Šveicarijoje, Jungtinėse Amerikos Valstijose, Slovėnijoje, Jungtinėje Karalystėje, Kinijoje, vedė meistriškumo kursus Lietuvoje, Rusijoje, Baltarusijoje, Šveicarijoje, Jungtinėse Amerikos Valstijose, Latvijoje, Kinijoje.Dagilėlio svetainė – apie chorą

Nuo 1992 m. Šiaulių miesto ir Šiaulių krašto dainų švenčių dirigentas; 2005 m. jam suteikta muzikos mokytojo eksperto kvalifikacinė kategorija.

 Įvertinimas 
 2003 m. Šiaulių miesto kultūros ir meno premija
 2005 m. Prezidento Valdo Adamkaus padėka
 2006 m. Šiaulių miesto Metų mokytojo vardas
 2008 m. Šiaulių apskrities viršininko garbės ženklas „Už nuopelnus Šiaulių apskričiai“
 2010 m. LATGA-A „Aukso žvaigždė” už kūrybinius pasiekimus ir nuopelnus
 2011 m. tarptautinės muzikos asociacijos, Jungtinių Tautų švietimo, mokslo ir kultūros organizacijos (UNESCO) bei Paderevskio atminimo fondo (JAV), Ignaco Jano Paderevskio apdovanojimas už svarų indėlį visuomeninėje ir kultūrinėje veiklojeIgnaco Jano Paderevskio apdovanojimo už svarų indėlį visuomeninėje ir kultūrinėje veikloje svetainė – apie apdovanojimą, laureatai
 2011 m. Prezidentės Dalios Grybauskaitės padėka už jaunosios kartos ugdymą, dovanotas meistriškumo pamokas ir reikšmingą indėlį į visos šalies muzikinį gyvenimą
 2012 m. Lietuvos Generalinio konsulo Kaliningrade padėka
 2013 m. geriausio konkurso dirigento vardas III tarptautiniame Vroclavo chorų festivalyje – konkurse „Vratislavia Sacra“. Vroclavas (Lenkija)Tarptautiniame Vroclavo chorų festivalio – konkurso „Vratislavia Sacra“ svetainė – VRATISLAVIA SACRA 2013
 2013 m. Šiaulių miesto „Saulės miesto spindulio“ titulas
 2014 m. Kultūros ministro padėkos raštas
 2014 m. Prezidentės D.Grybauskaitės padėka už pasiekimus tarptautiniuose konkursuose
 2014 m. pirmasis šv. Kazimiero ordino Lelijos garbės ženklo laureatas už šviesuomenišką veiklą Šiaulių mieste, jaunuomenės kūrybinių galių ir asmenybių ugdymą, dvasinės kultūros raišką ir pilietinio orumą sklaidą visuomenėjeŠvento kazimiero ordino svetainė – Lietuvoje pirmą kartą įteiktas „Lelijos garbės ženklas“
 2014 m. Šiaulių miesto garbės pilietis
 2015 m. Lietuvos švietimo ir mokslo ministro padėkos raštas
 2015 m. apdovanotas Lietuvos Respublikos švietimo ir mokslo ministerijos atminimo medaliu
 2015 m. Prezidentės D. Grybauskaitės padėka už kantrybę, tikėjimą jaunąja karta ir rūpinimąsi Lietuva – jos dabartimi ir ateitimi, jos kultūra ir kasdienybe
 2015 m. kultūros ir meno premijos laureatas
 2016 m. Kultūros ministerijos garbės ženklas „Nešk savo šviesą ir tikėk“Šiaulių miesto savivaldybės internetinė svetainė – R. Adomaitį meras pasveikino su garbingu apdovanojimuEtaplius.lt (Šiaulių regiono naujienos) – Remigijui Adomaičiui – garbės ženklas „Nešk savo šviesą ir tikėk“ 
 2017 m. Auksinio šaulio padėkos ženklelis: Šiaulių miesto mero padėka už indėlį į švietimą ir kultūrąŠiaulių miesto savivaldybės internetinė svetainė – Mero padėkos vakare - garbės piliečių inauguracija, dėmesys šeimai ir kultūrai
 2018 m. Lietuvos Valstybės atkūrimo 100-mečio šventės proga apdovanotas ordino „Už nuopelnus Lietuvai“ medaliuŠiaulių miesto savivaldybės internetinė svetainė – Pasveikinti miesto garbės piliečiai
 2020 m. Vyriausybės kultūros ir meno premija

 Veikla 
 Dirigavimas festivaliuose ir šventėse 
 1996 m. berniukų ir vyrų chorų šventės Tartu (Estija) vyr. dirigentas
 2000 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Vilniuje dirigentas
 2001 m. Lietuvos vaikų ir jaunimo chorų festivalio – konkurso „Mes Lietuvos vaikai“ baigiamojo koncerto vyr. dirigentas
 2001 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Kaune dirigentas
 2002 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Klaipėdoje dirigentas
 2003 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Šiauliuose meno vadovas ir vyr. dirigentas
 2003 m. pasaulio lietuvių Dainų šventės „Mes Lietuvos vaikai“ vyr. dirigentas
 2004 m. Lietuvos vaikų ir jaunimo chorų festivalio „Mes Lietuvos vaikai“ baigiamojo koncerto vyr. *dirigentas
 2004 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Vilniuje dirigentas
 2005 m. Lietuvos moksleivių Dainų šventės „Mes laisvės vaikai“ vyr. dirigentas
 2005 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Panevėžyje dirigentas
 2006 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Klaipėdoje dirigentas
 2007 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Kaune dirigentas
 2007 m. Lietuvos Dainų šventės „Būties ratu“ vyr. dirigentas
 2008 m. Lietuvos vaikų ir jaunimo chorų festivalio – konkurso „Mes Lietuvos vaikai“ baigiamojo koncerto vyr. dirigentas
 2008 m. Lietuvos berniukų chorų festivalio akcijos „Lietuvos berniukai prieš smurtą ir narkomaniją“ Šiauliuose meno vadovas ir vyr. dirigentas
 2009 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Marijampolėje dirigentas
 2009 m. Lietuvos tūkstantmečio Dainų šventės „Amžių sutartinė“ vyr. dirigentas;
 2010 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Vilniuje dirigentas
 2011 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Kaune dirigentas
 2012 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Klaipėdoje dirigentas
 2012 m. Lietuvos moksleivių Dainų šventės „Mūsų vardas – Lietuva“ vyr. dirigentas
 2014 m. Lietuvos berniukų chorų festivalio – akcijos „Lietuvos berniukai prieš smurtą ir narkomaniją“ Klaipėdoje, Kaune, Šiauliuose, Vilniuje vyr. dirigentas
 2014 m. Lietuvos Dainų šventės 90-mečio minėjimo Kauno Dainų slėnyje vyr. dirigentas
 2014 m. Lietuvos Dainų šventės „Čia mano namai“ vyr. dirigentas
 2015 m. Lietuvos vaikų ir jaunimo chorų festivalio – konkurso „Mes Lietuvos vaikai“ baigiamojo koncerto Klaipėdoje vyr. dirigentas
 2016 m. Kauno Dainų šventės vyr. dirigentas
 2016 m. Lietuvos Moksleivių Dainų šventės „Tu mums viena“ vyr. dirigentas
 2017 m. Lietuvos vakarų krašto Dainų šventės vyr. dirigentas
 2018 m. Lietuvos šimtmečio dainų šventės „Vardan tos…“ vyr. dirigentas

 Darbas vertinimo komisijose 
Dalyvavo chorų konkursų žiuri:
 2006 m. tarptautinio festivalio – konkurso „Elcki Tydzien Mozartowski“ vertinimo komisijos pirmininkas, Elk (Lenkija)
 2011 m. tarptautinio chorų festivalio – konkurso „Šiauliai cantat“ konkurso vertinimo komisijos narys
 2012 m. II tarptautinio choro muzikos festivalio – konkurso „Kaunas musica religiosa“ konkurso vertinimo komisijoje narys
 2012 m. II tarptautinio chorų festivalio – konkurso „Šiauliai cantat“ konkurso vertinimo komisijos pirmininkas
 2013 m. I vaikų ir moksleivių respublikinio dainavimo konkurso, skirto A. Raudonikio kūrybai, vertinimo komisijos pirmininkas
 2013 m. III tarptautinio chorų festivalio – konkurso „Šiauliai cantat“ konkurso vertinimo komisijos narys
 2015 m. II vaikų ir moksleivių respublikinio dainavimo konkurso, skirto A. Raudonikio kūrybai, vertinimo komisijos pirmininkas
 2015 m. V tarptautinio chorų festivalio – konkurso „Šiauliai cantat“ konkurso vertinimo komisijos pirmininkasLithuania Cantat svetainė – V tarptautinio chorų festivalio "Šiauliai Cantat" 2015 konkurso komisija
 2016 m. XX tarptautinio Stasio Šimkaus chorų konkurso vertinimo komisijos narys
 2016 m. VI tarptautinio chorų festivalio – konkurso „Šiauliai cantat“ konkurso vertinimo komisijos pirmininkas
 2017 m. VII tarptautinio chorų festivalio – konkurso „Šiauliai cantat“ konkurso vertinimo komisijos narys
 2018 m. VIII tarptautinio chorų festivalio – konkurso „Šiauliai cantat“ konkurso vertinimo komisijos narys

 Meistriškumo kursų vedimas 
Vedė meistriškumo kursus ir skaitė pranešimus:
 2002 m. Klaipėdos universiteto Menų fakulteto respublikinėje mokslinėje konferencijoje „Chorvedžio rengimo ir jo meninės veiklos problematika naujoje sociokultūrinėje situacijoje“
 2007 m. II tarptautiniame vaikų ir jaunimo chorų festivalyje „Vivat, Peterburg“, Peterburgas (Rusija)
 2007 m. tarptautiniame chorų festivalyje „Talentingi vaikai“, Minskas (Baltarusija)
 2010 m. tarptautiniame jaunimo chorų festivalyje Bazelyje (Šveicarija)
 2011 m. Baltimorės Towson ir Mount Saint Mary's  universitetuose (JAV)
 2013 m. M. K. Čiurlionio menų mokykloje (Vilnius)
 2013 m. Tarptautiniame Lietuvos ir Latvijos bendrojo lavinimo ir menų mokyklų muzikos mokytojų projekte (Šiauliai)
 2014 m. Respublikiniame seminare – praktikume „Berniukų chorinio dainavimo problemos“ (Vilnius)
 2014 m. tarptautinės chorų federacijos organizuotoje Pasaulio jaunimo chorų ugdymo konferencijoje Pekine (Kinija)
 2014 m. vaikų ir jaunimo centre „Bjc Rīgas Skolēnu Pils“ (Ryga, Latvija)
 2015 m. seminare – praktikume su Klaipėdos Jeronimo Kačinsko muzikos mokyklos berniukų ir jaunuolių choru „Gintarėlis“ (Klaipėda)
 2015 m. seminare „Muzikinio ugdymo aktualijos Lietuvos ir Europos kontekste” Akmenės rajono Ventos muzikos mokykloje (Venta)

 Diskografija 
Su „Dagilėliu” išleido CD:
 2004 m. – „Melsvosios Ugnies Paukštė” (CD) Gediminas Dapkevičius, Saulė Laurinaitytė, Laimontas Dinius, berniukų ir jaunuolių choras „Dagilėlis”
 2005 m. – „Dagilėlis” (CD) Berniukų ir jaunuolių choras „Dagilėlis”
 2006 m. – „Vizijų simfonija Žaltys” (CD) Gediminas Dapkevičius, Gintarė Skėrytė, berniukų ir jaunuolių choras „Dagilėlis”
 2007 m. – „Langas į tavo širdį” (CD) Gytis Paškevičius, berniukų ir jaunuolių choras „Dagilėlis”
 2007 m. – „Dagilėlis” (DVD) Berniukų ir jaunuolių choras „Dagilėlis”
 2008 m. – „Šiauliai. Čia Mūsų Namai” (DVD ir CD) Rolandas Janušas, Pranas Trijonis, Edmundas Čivinskas, Laimontas Dinius, Dove – Dovilė Pipiraitė, Saulė, Saulius Urbonavičius, berniukų ir jaunuolių choras „Dagilėlis”
 2008 m. – „Kelias į tavo širdį” (DVD ir CD) Gytis Paškevičius, berniukų ir jaunuolių choras „Dagilėlis”
 2008 m. – „Three Kings Of Orient” (CD) Gediminas Dapkevičius, Gintarė Skėrytė, berniukų ir jaunuolių choras „Dagilėlis”
 2011 m. – „Laiko traukiniai” (CD) Gytis Paškevičius, berniukų ir jaunuolių choras „Dagilėlis”
 2014 m. – „Omnis Una Gaudeamus” (CD) Berniukų ir jaunuolių choras „Dagilėlis” 
 2018 m. – „Tylią naktį, šventą naktį” (CD) Berniukų ir jaunuolių choras „Dagilėlis”

 Šaltiniai 

Kategorija:Lietuvos chorvedžiai
Kategorija:Šiaulių pedagogai
Kategorija:Lietuvos muzikos pedagogai
Kategorija:Lietuvos dirigentai
Kategorija:Lietuvos mokyklų direktoriai
Kategorija:Šiaulių garbės piliečiai